Andor (televisiosarja)

Andor on yhdysvaltalainen Tony Gilroyn luoma Disney+-tilausvideopalveluun julkaistu avaruusvakoilutrillerisarja, joka keskittyy Tähtien sota -universumin elokuvassa Rogue One: A Star Wars Story (2016) aiemmin nähtyyn Cassian Andorin hahmoon. Sarjan tapahtumat alkavat viisi vuotta ennen elokuvan tapahtumia.

Diego Luna palaa näyttelemään Andoria, toimien myös yhtenä vastaavista tuottajista. Sarjassa näyttelevät myös Stellan Skarsgård, Genevieve O’Reilly, Denise Gough, Kyle Soller, Adria Arjona, Fiona Shaw, Andy Serkis, Faye Marsay, Varada Sethu, Elizabeth Dulau, Kathryn Hunter, Alastair Mackenzie, Joplin Sibtain, James McArdle, Anton Lesser, Rupert Vansittart, Alex Ferns, Ben Miles, Richard Dillane, Duncan Pow, Gary Beadle, Alex Lawther, Sule Rimi, Ebon Moss-Bachrach, Gershwyn Eustache Jnr. ja Forest Whitaker. Lucasfilm kertoi jo helmikuussa 2018 aikovansa toteuttaa lukuisia näyteltyjä Tähtien sota -televisiosarjoja Disney+:aan, ja marraskuussa kerrottiin, että yksi näistä sarjoista keskittyisi Andoriin. Marraskuussa Stephen Schiff palkattiin sarjan showrunneriksi, mutta huhtikuussa 2020 Rogue Onen käsikirjoittajiin kuulunut Gilroy korvasi hänet. Kuvaukset alkoivat Lontoossa marraskuussa 2020 ja päättyivät syyskuussa 2021. Gilroy toimi sarjan showrunnerina, ja Toby Haines ohjasi suurimman osan jaksoista. Luna, Gilroy ja Haynes toimivat myös sarjan vastaavina tuottajina Sanne Wohlenbergin, Kathleen Kennedyn ja Michelle Rejwanin lisäksi.

Andorin ensimmäinen tuotantokausi koostuu 12 jaksosta, jotka julkaistiin Disney+:aan 21. syyskuuta 2022 – 23. marraskuuta 2022. Sarjan toinen ja viimeinen tuotantokausi tulee myös koostumaan 12 jaksosta sekä johdattamaan suoraan Rogue Onen tapahtumiin.

Juoni 
Cassian Andor oli alun perin velkaantunut varas, joka yritti huolehtia itsestään ja adoptioäidistään, kunnes hänestä tuli ennen pitkään muodostumassa olevan ja Galaktista Imperiumia vastustavan Kapinaliiton vakooja.

Näyttelijät

Päärooleissa

Sivurooleissa

Vierailevat

Jaksot

Ensimmäinen tuotantokausi (2022) 

|}

Tuotanto

Kehitys 
Marraskuussa 2017 Disneyn senaikainen toimitusjohtaja Bob Iger paljasti Disneyn ja Lucasfilmin kehittävän useita näyteltyjä Tähtien sota -televisiosarjoja uuteen suoratoistopalveluunsa Disney+:aan. Helmikuussa 2018 hän tarkensi, että palveluun oltiin kehittämässä useita sarjoja. Yhden sarjoista paljastettiin olevan esiosa elokuvalle Rogue One: A Star Wars Story (2016). Sitä kuvailtiin vakoilutrilleriksi, joka keskittyy Cassian Andorin hahmoon, Diego Lunan palatessa elokuvasta tuttuun rooliinsa. Tuotannon odotettiin alkavan vuonna 2019 Lunan saatua kuvattua kohtauksensa Narcos: Mexicon toiselle tuotantokaudelle. Jared Bush oli sarjan alkuperäinen kehittäjä, käsikirjoittaen sarjan pilottijakson ja kirjoittaessa pääseloituksen sarjan juonesta. 

Marraskuun 2018 lopussa Stephen Schiff oli valittu sarjan showrunneriksi showrunner ja vastaavaksi tuottajaksi. Heinäkuussa 2019 Rick Famuyiwa osallistui neuvotteluihin useiden sarjan jaksojen ohjaamisesta, ohjattuaan aiemmin jaksoja myös toiseen Tähtien sotan -televisiosarjaan The Mandalorianiin. Lokakuussa Tony Gilroy liittyi kirjoittamaan sarjan ensimmäistä jaksoa, ohjaamaan useita jaksoja ja työskentelemään yhdessä Schiffin kanssa. Gilroy kreditoitiin Rogue Onen toiseksi käsikirjoittajaksi ja hän valvoi elokuvan uudelleenkuvauksia. Huhtikuussa 2020 Gilroy virallisesti korvasi Schiffin paikan showrunnerina. Kuusi ensimmäistä viikkoa esituotannosta sijoittuivat Iso-Britanniaan, kunnes tuotanto keskeytettiin koronaviruspandemian vuoksi. Esituotantoa jatkettiin syyskuussa ja kuvausten suunniteltiin alun perin alkavan lokakuussa. Siihen aikaan Gilroy, joka työskenteli New Yorkissa, päätti, ettei pandemian vuoksi itse matkusta Britanniaan, eikä voinut ohjata sarjan ensimmäistä jaksoa. Sen sijaan Toby Haynes, joka oli jo valmiiksi ehdolla yhdeksi sarjan ohjaajista, palkattiin ohjaamaan kolme ensimmäistä jaksoa. Gilroy oli kuitenkin yhä mukana sarjan vastaavana tuottajana ja showrunnerina. Sarjan virallinen nimi, Andor, julkistettiin Disneyn Investor Day -virtuaalitapahtumassa joulukuussa 2020 ja sen ensimmäisen tuotantokauden kerrottiin koostuvan 12 jaksosta. Helmikuussa 2021 Ben Caron ja Susanna White valittiin sarjaan muiksi ohjaajiksi. Samalla Sanne Wohlenbergin ja Michelle Rejwanin paljastettiin olevan mukana sarjan vastaavien tuottajien joukossa.

Huhtikuussa 2022 yksi sarjan kuvaajista, Adriano Goldman, sanoi, että sarjan oli alun perin suunniteltu kestävän viisi tuotantokautta, mutta uskoi tuotantokausien määrän lyhenevän enintään kolmeen. Kuukautta myöhemmin, vuoden 2022 Star Wars Celebrationissä, Lucasfilm vahvisti sarjan toisen tuotantokauden tulevan olemaan myös 12 jaksoa pitkä. Gilroy selitti, että alkuperäinen viiden tuotantokauden suunnitelma oli todettu fyysisesti mahdottomaksi sarjan mittakaavalle, joten he päättivät tehdä sarjasta vain kahden tuotantokauden mittaisen. Toisen tuotantokauden jaksoista aina kolmen jakson tapahtumat kestäisivät kerrallaan kokonaisen vuoden, ja kauden loppu tulisi johdattamaan suoraan Rogue Onen tapahtumiin.

Käsikirjoitus 
Gilroyn ja Schiffin lisäksi sarjassa olivat käsikirjoittajina myös Beau Willimon sekä Gilroyn veli Dan. Koska sarja johtaisi Rogue Onen tapahtumiin, Luna tunsi, että oli ”hienoa sukeltaa tarinaan, jonka lopun jo tiedät. Nyt voit ottaa kaikki vivahteet ja kerrokset. Mielestäni on hauskaa tehdä jotain missä ei ole tarkoitus pelkästään päästä loppuun. Vaan myös viivästyttää loppua."

Roolijako 
Diego Lunan vahvistettiin jo marraskuussa 2018 palaavan Rogue Onesta Cassian Andorin rooliin. Alan Tudykin paljastettiin myös huhtikuussa 2019 palaavan droidin K-2SO ääni- ja liikenäyttelijäksi. Vuosi myöhemmin Genevieve O'Reillyn vahvistettiin palaavan Mon Mothman rooliin, ja Stellan Skarsgårdin, Kyle Sollerin ja Denise Goughin paljastettiin myös näyttelevän sarjassa. Elokuussa 2020 Adria Arjona liitti sarjan näyttelijäkaartiin. Joulukuussa, Investor Day -virtuaalitapahtumassa, myös Fiona Shaw’n vahvistettiin olevan osa näyttelijäkaartia. Tudyk ei kuitenkaan ollut silloin lueteltuna näyttelijöiden joukossa. Kuukausi myöhemmin Tudyk vahvisti, ettei esiinny sarjan ensimmäisellä tuotantokaudella Gilroyn tekemien tarinamuutosten vuoksi. Mutta hän voisi esiintyä tulevilla tuotantokausilla.

Kuvaukset 
Kuvaukset alkoivat Lontoossa marraskuun 2020 lopulla, Toby Haynesin ohjatessa kolme ensimmäistä jaksoa, ja Jonathan Freemanin ja Adriano Goldmanin kuvatessa ne. Sarjan kuvausten oli aiemmin raportoitu alkavan vuonna 2019, ja kesäkuussa 2020, mutta kuvausaikataulua siirrettiin koronaviruspandemian vuoksi. Tuotannon odotettiin kestävän vuoden 2021 puoleenväliin, kunnes Luna vahvisti 27. syyskuuta kuvausten päättyneen.

Musiikki 
Gilroy pyysi Nicholas Britelliä jo elokuun 2020 aikana sarjan säveltäjäksi, jotta voitaisiin säveltää etukäteen lähdemusiikki soitettavaksi kuvausten taustalla. Kennedy ja Gilroy halusivat sarjalle hyvin uniikit äänet, ja Britell sanoi, että se tulisi olemaan sekoitus orkesteria ja useita erilaisia ääniä, mukaan lukien sellaiset äänet, jotka Britell oli itse luonut. Britell paljastettiin julkisesti sarjan säveltäjäksi helmikuussa 2022, ja oli yhä työstämässä sarjan musiikkia toukokuun aikana. Sävellykset oli alun perin tarkoitus nauhoittaa AIR Lyndhurst studiosin tiloissa, Lontoossa, täyden orkesterin kera. Britell ei voinut koronaviruspandemian vuoksi matkustaa Lontooseen, mutta hänellä oli siellä valmiina tiimi, joka auttoi häntä nauhoittamaan säveltämäänsä musiikkia muihinkin televisiosarjoihin.

Julkaisu 
Andorin ensimmäinen tuotantokausi koostuu 12 jaksosta, joista kolme ensimmäistä julkaistiin Disney+:aan 21. syyskuuta alkaen. Kauden loput 10 jaksoa julkaistaan yksitellen joka keskiviikko 7. syyskuuta 2022 alkaen ja 9. marraskuuta 2022 asti. Sarjan kaksi ensimmäistä jaksoa oli alun perin tarkoitus julkaista 31. elokuuta alkaen. Toinen ja viimeinen tuotantokausi tulee myös olemaan 12 jaksoa pitkä.

Lähteet

Aiheesta muualla 

Andor Jedipediassa
Andor Wookieepediassa 
Sarjan traileri YouTubessa 

2020-luvun televisiosarjat
Disney+-alkuperäissarjat
Yhdysvaltalaiset televisiosarjat
Tähtien sota
Elokuviin perustuvat televisiosarjat